Minu hinnangul annab käevangus liikumine paari kohta üsna ilmselge signaali ümbritsevatele inimestele - need kaks on teineteisele lähedasemad kui tavalised tuttavad-sõbrad. See osapool paarist, kes soovib teist poolt enda lähedale, et koos edasi liikuda - mees ulatab siis naisele oma käevarre, et naine saaks sellele toetuda ning naine poeb mehe käevangu, et koos oleks toekam. Julgem.  Käevangus liikumine annab minu jaoks ka märgi selle paari füüsilisest lähedusest. Sest kui inimene lubab kedagi teist omale juba nii intiimsesse sfääri, et kõndida käevangus, siis ollakse piisavalt lähedased. Eriti kehtib see mehe-naise suhte puhul. Kui ikka lisaks naise pehmele käsivarrele poeb mehe külje ligi tema kaaslanna pehme rind, missugune mees suudaks siis jääda täiesti külmaks ja ükskõikseks? Ainult ehk tõesti need, kes ulatavad käevangu puht formaalselt, ilma, et neil oleks naisest sooja või  külma. Ning sellest käevangust tunneb naine kohe ära, kuidas mees temasse suhtub - kas hoiab formaal-rangelt eemale või surub sind enda vastu, hoiab ja kaitseb. Käevangus oleks lisab naisele kindlasti hetkesse tugevasti turvatunnet. Mehe seisukohalt - omanditunnet kindlasti, soojust ja lähedustki, ehk midagi veel? Ma ei tea, pole mees ju…:)